pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สำนักงานบัญชี ก้าวไปกับกรมสรรพากร พัฒนาสู่ที่ปรึกษาทางธุรกิจ/ผู้เชี่ยวชาญทางภาษีอากร
วันพฤหัสบดีที่ 30 พฤศจิกายน 2560
สํานักงานบัญชี ก้าวไปกับกรมสรรพากร พัฒนาสู่ที่ปรึกษาทางธุรกิจ/ผู้เชี่ยวชาญทางภาษีอากร
อธิบดีกรมสรรพากรเปิดการสัมมนา “สํานักงานบัญชี ก้าวไปกับกรมสรรพากร” ณ ห้องพระอุเทน 1 ชั้น 2 อาคารกรมสรรพากร เพื่อให้สํานักงานบัญชีได้ทราบถึงประเด็นความเสี่ยงทางภาษีอากรของตน และความเสี่ยงในการปฏิบัติหน้าที่ให้แก่ลูกค้า
วันนี้ (30 พฤศจิกายน 2560) นายประสงค์ พูนธเนศ อธิบดีกรมสรรพากร ได้เปิดการสัมมนา “สํานักงานบัญชี ก้าวไปกับกรมสรรพากร” ณ ห้องพระอุเทน 1 ชั้น 2 อาคารกรมสรรพากร เพื่อให้สํานักงานบัญชีได้ทราบถึงประเด็นความเสี่ยงทางภาษีอากรของตน และความเสี่ยงในการปฏิบัติหน้าที่ให้แก่ลูกค้า เพื่อป้องกันความเสี่ยงเหล่านั้นไม่ให้เกิดขึ้น และเดินไปข้างหน้าอย่างถูกต้อง
นายประสงค์ พูนธเนศ อธิบดีกรมสรรพากร กล่าวว่า “จากการตรวจแนะนําผู้ประกอบการสํานักงานบัญชีพบว่า สํานักงานบัญชีส่วนใหญ่ให้ความร่วมมือกับเจ้าหน้าที่ในการปฏิบัติหน้าที่ทางภาษีอากร อย่างไรก็ตาม ยังคงมีสํานักงานบัญชีบางแห่งที่มีความเสี่ยงจากการปฏิบัติหน้าที่ทางภาษีอากร ซึ่งอาจจะเกิดจากความตั้งใจหรือไม่ตั้งใจก็ตาม จึงต้องชี้แจงและทําความเข้าใจให้สํานักงานบัญชีทราบถึงความเสี่ยงของตน เมื่อสํานักงานบัญชีได้ปฏิบัติหน้าที่ทางภาษีอากรได้อย่างถูกต้อง ก็จะแนะนําผู้ประกอบการซึ่งเป็นลูกค้าของตนให้สามารถปฏิบัติได้อย่างถูกต้องเช่นกัน ดังนั้น การสัมมนาในครั้งนี้จึงมุ่งพัฒนาและเพิ่มบทบาททางธุรกิจของสํานักงานบัญชีให้มีความสําคัญและมีมาตรฐานมากยิ่งขึ้น เนื่องจากปัจจุบันโลกธุรกิจมีการประยุกต์ใช้เทคโนโลยีเข้ามาให้บริการที่เกี่ยวข้องกับการทําธุรกรรมทางการเงิน รูปแบบการบันทึกรายการทางบัญชีมีการเปลี่ยนแปลงและพัฒนาไปอย่างรวดเร็ว ทําให้การจัดทําบัญชีและการตรวจสอบบัญชีมีความสะดวกและมีความโปร่งใส ยิ่งขึ้น ดังนั้น สํานักงานบัญชีจะต้องปรับตัวเข้าสู่สังคมยุค Thailand 4.0 ไปพร้อมกับกรมสรรพากร และผู้ประกอบการ เพื่อพัฒนาตนเองให้สามารถทําหน้าที่เป็นที่ปรึกษาทางธุรกิจ/ผู้เชี่ยวชาญทางภาษีอากร ให้กับผู้ประกอบการที่เป็นลูกค้าได้ อันเป็นการสร้างมูลค่าเพิ่มให้แก่ตนเองได้ในอนาคต”
อธิบดีกรมสรรพากร กล่าวเพิ่มเติมว่า “กรมสรรพากรพร้อมที่จะสนับสนุนและพัฒนาสํานักงานบัญชีสู่การเป็นที่ปรึกษาทางธุรกิจ/ผู้เชี่ยวชาญทางภาษีอากร ด้วยเครื่องมือทางอิเล็กทรอนิกส์และระบบสารสนเทศที่มีความทันสมัย และในอนาคตจะมีการเชื่อมโยงข้อมูลการยื่นงบการเงิน จากผู้ประกอบการไปยังกรมพัฒนาธุรกิจการค้าและกรมสรรพากร เป็นการลดต้นทุนของผู้ประกอบการ และพร้อมเข้าสู่ยุคเศรษฐกิจและสังคมดิจิทัล นอกจากนี้ ธนาคารแห่งประเทศไทยและธนาคารพาณิชย์ทุกแห่งพร้อมสนับสนุนการทําบัญชีเดียว เพื่อยกระดับมาตรฐานในการให้สินเชื่อแก่ผู้ประกอบการ เพื่อลดต้นทุนในการประกอบธุรกิจ และพัฒนาขีดความสามารถในการแข่งขันของประเทศ จึงขอเชิญชวนสํานักงานบัญชีทุกแห่ง ก้าวเข้าสู่ยุคแห่งความถูกต้องไปพร้อมกัน”
สําหรับสํานักงานบัญชีที่มีข้อสงสัยสามารถสอบถามรายละเอียดเพิ่มเติมได้ที่กองมาตรฐานการสอบบัญชีภาษีอากร โทร. 02 272 9173-4 หรือที่สํานักงานสรรพากรทุกแห่งทั่วประเทศหรือศูนย์สารนิเทศสรรพากร โทร. 1161
รัฐบาลไทย-ข่าวทำเนียบรัฐบาล-รัฐมนตรีฯ สุริยะนำทีมผู้บริหาร ก.อุตฯ ถก ส.อ.ท.หาแนวทางช่วยภาคอุตสาหกรรมไทย
วันศุกร์ที่ 9 สิงหาคม 2562
รัฐมนตรีฯ สุริยะนําทีมผู้บริหาร ก.อุตฯ ถก ส.อ.ท.หาแนวทางช่วยภาคอุตสาหกรรมไทย
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เข้าพบและหารือกับผู้บริหารสภาอุตสาหกรรมแห่งประเทศไทย
วันนี้ (9 ส.ค. 62) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมคณะผู้บริหารกระทรวงอุตสาหกรรม นําโดยนายพสุ โลหารชุน ปลัดกระทรวงอุตสาหกรรม เข้าพบและหารือกับผู้บริหารสภาอุตสาหกรรมแห่งประเทศไทย โดยมีนายสุพันธ์ มงคลสุธี ประธานสภาอุตสาหกรรมแห่งประเทศไทย ให้การต้อนรับ ซึ่งทั้งสองฝ่ายได้ร่วมกันหารือเกี่ยวกับมาตรการช่วยเหลือเอสเอ็มอี และผลักดันภาคอุตสาหกรรมไทยสู่ยุค 4.0 ด้วยการส่งเสริมอุตสาหกรรมเป้าหมาย และการรับมือปัญหาสงครามการค้า พร้อมกําหนดความร่วมมือขับเคลื่อนภาคอุตสาหกรรมร่วมกัน
ณ สภาอุตสาหกรรมแห่งประเทศไทย
รัฐบาลไทย-ข่าวทำเนียบรัฐบาล-ยธ.รับเรื่องร้องทุกข์จากประชาชน
วันพุธที่ 28 ธันวาคม 2559
ยธ.รับเรื่องร้องทุกข์จากประชาชน
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม รับเรื่องร้องทุกข์จากนายรชต ศรีบุญเรือง กรรมการบริษัทเอเชียสยามบูรพา การก่อสร้าง จํากัด
เมื่อวันพุธที่ ๒๘ ธันวาคม ๒๕๕๙ เวลา ๑๔.๐๐ น.
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
รับเรื่องจากนายรชต ศรีบุญเรือง กรรมการบริษัทเอเชียสยามบูรพา การก่อสร้าง จํากัด
เพื่อขอรับความช่วยเหลือทางกฎหมายภายหลังถูกนายเฉลิมชัย มัจฉากล่ํา หรือผู้พันตึ๋ง กับพวก
ซึ่งเป็นผู้มีอิทธิพลข่มขู่ให้ยกเลิกสัญญาจ้างงานก่อสร้างในพื้นที่จังหวัดชลบุรี
โดยกระทรวงยุติธรรมจะพิจารณาให้ความช่วยเหลือด้านต่างๆ ต่อไป
รัฐบาลไทย-ข่าวทำเนียบรัฐบาล-"จุติ" ลุยปัตตานี เป็นงานแรก ช่วยสร้างบ้านคนจนทันที
วันจันทร์ที่ 5 สิงหาคม 2562
"จุติ" ลุยปัตตานี เป็นงานแรก ช่วยสร้างบ้านคนจนทันที
"จุติ" ลุยปัตตานี เป็นงานแรก ช่วยสร้างบ้านคนจนทันที
วันที่ 2 ส.ค. 62 เวลา 14.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่ให้ความช่วยเหลือประชาชนที่ประสบปัญหาทางสังคมในพื้นที่จังหวัดปัตตานี เนื่องด้วยพระบาทสมเด็จพระเจ้าอยู่หัวทรงห่วงใยประชาชนในพื้นที่ 3 จังหวัดชายแดนภาคใต้ ซึ่งได้รับผลกระทบจากความรุนแรง โดย พลเอกประยุทธ์ จันทร์โอชา นายกรัฐมนตรี ได้มอบหมายให้กระทรวงการพัฒนาสังคมและความมั่นคงของมนุษย์ (พม.) ดําเนินการตามพระราชดํารัสของพระบาทสมเด็จพระเจ้าอยู่หัว เรื่องการช่วยเหลือคนที่ไม่สามารถช่วยเหลือตัวเองได้เป็นลําดับต้นๆ ด้วยการบูรณาการความร่วมมือกับหน่วยงานที่เกี่ยวข้องในพื้นที่ และชุมชนที่ช่วยชี้เป้าเฝ้าระวัง โดยจะไม่มีการทิ้งใครไว้ข้างหลัง ซึ่งการลงพื้นที่จังหวัดปัตตานีในวันนี้ ได้เข้าเยี่ยมและให้การช่วยเหลือนางการีเยาะ มะเซง อายุ 63 ปี พิการนิ้วเท้าผิดรูป ไม่สามารถเดินได้ ต้องใช้การถัดตัวในการเคลื่อนไหว ครอบครัวฐานะยากจน อาศัยอยู่กับลูกสาว ซึ่งทํางานรับจ้าง มีรายได้ไม่เพียงพอ และได้รับเพียงเบี้ยยังชีพผู้สูงอายุและเบี้ยความพิการ ซึ่งทั้งสองคนอาศัยในบ้านสภาพเก่าทรุดโทรมในพื้นที่ของผู้อื่น ซึ่งขณะนี้ ได้ขายให้กับมัสยิดที่อยู่ติดกันแล้ว จึงมีความกังวลว่าจะไม่มีบ้านอยู่ในอนาคต ซึ่งก่อนหน้านี้ นายอันวา สาและ ส.ส. พรรคประชาธิปัตย์ เขต 1 จังหวัดปัตตานี ได้ลงพื้นที่เยี่ยมบ้านและเล็งเห็นถึงความเดือดร้อนของนางการีเยาะ ที่จําเป็นต้องได้รับความช่วยเหลืออย่างเร่งด่วน
ทั้งนี้ จึงมีการลงพื้นที่ในวันนี้ โดยได้เข้าไปพูดคุยถึงสภาพปัญหาและความเดือดร้อน โดยได้ให้ความช่วยเหลือในเบื้องต้น สําหรับการสร้างบ้านใหม่บนพื้นที่ใหม่ที่ชุมชนได้เตรียมไว้ให้ ดังนี้ 1. เงินสนับสนุนงบสําหรับการปรับสภาพแวดล้อมและสิ่งอํานวยความสะดวกของผู้สูงอายุให้เหมาะสมและปลอดภัย จํานวน 40,000 บาท และ 2. เงินสนับสนุนปรับสภาพแวดล้อมและที่อยู่อาศัยสําหรับคนพิการ จํานวน 20,000 บาท รวมเป็นเงินทั้งสิ้น 60,000 บาท จากนั้นชาวชุมชนจะช่วยกันระดมเงินอีกทางหนึ่ง นอกจากนี้ ได้วีดิโอคอลกับนายแพทย์เชิดพงศ์ หังสสุต นายแพทย์เวชศาสตร์ฟื้นฟู เพื่อพูดคุยถึงการตรวจประเมินและจัดทํารองเท้าอุปกรณ์พยุงรองเท้า ทั้งนี้ นางการีเยาะรู้สึกดีใจเป็นอย่างยิ่งที่จะมีบ้านใหม่ และขอขอบคุณกระทรวง พม. เป็นอย่างมาก ที่เห็นถึงความเดือดร้อน และเข้ามาช่วยเหลือในครั้งนี้
รัฐบาลไทย-ข่าวทำเนียบรัฐบาล-นายกรัฐมนตรี ตั้ง คกก.ระดับชาติรับมือโรคติดต่ออุบัติใหม่
วันอังคารที่ 28 มกราคม 2563
นายกรัฐมนตรี ตั้ง คกก.ระดับชาติรับมือโรคติดต่ออุบัติใหม่
นายกรัฐมนตรีตั้งคณะกรรมการอํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ บูรณาการทํางานทุกหน่วยที่เกี่ยวข้องให้เป็นไปอย่างมีประสิทธิภาพและเกิดประสิทธิผลสูงสุด
นายกรัฐมนตรีตั้งคณะกรรมการอํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ บูรณาการทํางานทุกหน่วยที่เกี่ยวข้องให้เป็นไปอย่างมีประสิทธิภาพและเกิดประสิทธิผลสูงสุด
นายอนุทิน ชาญวีระกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ในวันนี้ (28 มกราคม 2563) พลเอก ประยุทธ์ จันทร์โอชา นายกรัฐมนตรี ได้ลงนามคําสั่งสํานักนายกรัฐมนตรีที่ 23/2563 เรื่อง แต่งตั้งคณะกรรมการอํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ เพื่อให้ประเทศไทยมีการเตรียมความพร้อมและสามารถดําเนินการป้องกัน ควบคุม และแก้ไขสถานการณ์โรคติดต่ออุบัติให้เป็นไปอย่างมีประสิทธิภาพและเกิดประสิทธิผลสูงสุด รวมทั้งสอดคล้องกับแผนยุทธศาสตร์เตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ
ทั้งนี้ คณะกรรมการประกอบด้วย หน่วยงานที่เกี่ยวข้องทุกกระทรวง ทั้งภาครัฐและเอกชน โดยมี รองนายกรัฐมนตรีที่นายกรัฐมนตรีมอบหมายเป็นประธานกรรมการ อธิบดีกรมควบคุมโรค อธิบดีกรมปศุสัตว์ อธิบดีกรมป้องกันและบรรเทาสาธารณภัย และอธิบดีกรมอุทยานแห่งชาติสัตว์ป่าและพันธุ์พืช เป็นกรรมการและเลขานุการร่วม โดยคณะกรรมการชุดนี้มีอํานาจหน้าที่ กําหนดนโยบายยุทธศาสตร์ รวมทั้งจัดทําแผนยุทธศาสตร์เตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ บูรณาการระหว่างหน่วยงาน จัดระบบการประสานงาน สนับสนุนการเตรียมความพร้อม รวมทั้งกํากับติดตามผลการดําเนินงาน
********************************* 28 มกราคม 2563
รัฐบาลไทย-ข่าวทำเนียบรัฐบาล-คุณรมิดา อินทรเจริญ นายกสมาคมภริยาข้าราชการสำนักงานปลัดกระทรวงกลาโหม พร้อมด้วยคณะกรรมการสมาคมฯ ตรวจเยี่ยมกิจกรรมบริจาคโลหิตสำนักงานปลัดกระทรวงกลาโหม
วันศุกร์ที่ 7 สิงหาคม 2563
คุณรมิดา อินทรเจริญ นายกสมาคมภริยาข้าราชการสํานักงานปลัดกระทรวงกลาโหม พร้อมด้วยคณะกรรมการสมาคมฯ ตรวจเยี่ยมกิจกรรมบริจาคโลหิตสํานักงานปลัดกระทรวงกลาโหม
ในวันศุกร์ ที่ ๗ สิงหาคม ๒๕๖๓ เวลา ๐๙.๐๐ น. คุณรมิดา อินทรเจริญ นายกสมาคมภริยาข้าราชการสํานักงานปลัดกระทรวงกลาโหม พร้อมด้วยคณะกรรมการสมาคมฯ
ตรวจเยี่ยมและให้กําลังใจข้าราชการ ลูกจ้าง และพนักงานราชการสังกัดสํานักงานปลัดกระทรวงกลาโหม ในกิจกรรมบริจาคโลหิตถวายเป็นพระราชกุศลเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว และสมเด็จพระบรมราชชนนีพันปีหลวง ประจําปี ๒๕๖๓ ณ ห้องพินิตประชานาถ ในศาลาว่าการกลาโหม
ทั้งนี้ เพื่อนําโลหิตที่รับบริจาคไปช่วยเหลือประชาชนที่ได้รับผลกระทบจากโรคติดเชื้อไวรัสโคโรนา 2019 (COVID-19) ซึ่งสถานการณ์ปัจจุบันโลหิตมีไม่เพียงพอและขาดแคลน
รัฐบาลไทย-ข่าวทำเนียบรัฐบาล-ผลการประชุมคณะกรรมการบริหารลูกเสือแห่งชาติ ครั้งที่ 3/2560
วันพฤหัสบดีที่ 18 พฤษภาคม 2560
ผลการประชุมคณะกรรมการบริหารลูกเสือแห่งชาติ ครั้งที่ 3/2560
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานการประชุมคณะกรรมการบริหารลูกเสือแห่งชาติ ครั้งที่ 3/2560
ม.ล.ปนัดดา ดิศกุลกล่าวภายหลังการประชุมว่า การร่วมกันบริหารและพัฒนากิจการลูกเสือถือเป็นสิ่งที่เราทุกคนช่วยกันทําความดีถวายแด่พระบาทสมเด็จพระมงกุฎเกล้าเจ้าอยู่หัว รัชกาลที่ 6 ที่ได้ทรงพระราชทานกําเนิดลูกเสือไทย และถือเป็นการทําความดีถวายแด่พระบาทสมเด็จพระปรมินทรมหาภูมิพลอดุลยเดช รัชกาลที่ 9 และสมเด็จพระเจ้าอยู่หัวมหาวชิราลงกรณ บดินทรเทพวรางกูร รัชกาลที่ 10 ด้วยโดยขอให้คณะกรรมการบริหาร ผู้บริหาร และทุกคนที่มีส่วนเกี่ยวข้องกับกิจการลูกเสือ ยึดมั่นในความรู้รักสามัคคี ความไม่ประมาท ความซื่อสัตย์ ความรับผิดชอบ ปฏิบัติตามระเบียบและกฎหมาย เพราะสิ่งเหล่านี้ล้วนเป็นสิ่งสําคัญที่ทําให้เกิดประโยชน์กับหน่วยงาน องค์กร และบ้านเมืองของเรา
และขอให้หน่วยงานและสถานศึกษาน้อมนําหลักปรัชญาเศรษฐกิจพอเพียง มาสอดแทรกในเนื้อหาหรือรายละเอียดของกิจการลูกเสือ พร้อมทั้งประสานความร่วมมือกับหน่วยงานต่าง ๆ ที่รับผิดชอบโครงการในพระราชดําริและโครงการหลวงเพื่อเทิดพระเกียรติและเผยแพร่พระราชกรณียกิจของในหลวงรัชกาลที่ 9 ให้ประชาคมโลกได้รับทราบ
ในส่วนของการขอพระราชทานเหรียญลูกเสือสรรเสริญ ประจําปี 2560ซึ่งได้มีการหารือในการประชุมครั้งนี้ด้วยนั้น ที่ประชุมขอให้คณะกรรมการดําเนินการคัดเลือกผู้สมควรได้รับพระราชทานเหรียญฯ อย่างเข้มงวดและเป็นธรรม โดยการกําหนดกฎเกณฑ์ต่าง ๆ ให้ครอบคลุมชัดเจน เพื่อให้ได้ผู้ที่มีเหมาะสมและคุณสมบัติครบถ้วน
ที่ประชุมยังได้รับทราบสํานักงานลูกเสือแห่งชาติ กระทรวงศึกษาธิการ ร่วมกับกรมพลศึกษา กระทรวงการท่องเที่ยวและกีฬา กําหนดจัดงานวันคล้ายวันสถาปนาคณะลูกเสือแห่งชาติ ประจําปี 2560ในวันเสาร์ที่ 1 กรกฎาคม 2560 ณ สนามศุภชลาศัย โดยจะมีกิจกรรมทางศาสนาในช่วงเช้า และมีพิธีถวายคําปฏิญาณพร้อมทั้งสวนสนามในช่วงบ่าย
นอกจากนี้ได้มีคําสั่งกระทรวงศึกษาธิการที่ สป.321/2560 เรื่อง แต่งตั้งรองปลัดกระทรวงศึกษาธิการ ทําหน้าที่เลขาธิการสํานักงานลูกเสือแห่งชาติ โดย นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ได้ลงนามแต่งตั้งให้นายประเสริฐ บุญเรือง รองปลัดกระทรวงศึกษาธิการ ทําหน้าที่เลขาธิการสํานักงานลูกเสือแห่งชาติตั้งแต่วันที่ 15 พฤษภาคม 2560 เป็นต้นไป แทนนายชัยยศ อิ่มสุวรรณ์ รองปลัดกระทรวงศึกษาธิการ ซึ่งได้รับการแต่งตั้งให้ดํารงตําแหน่งรองเลขาธิการสภาการศึกษา
รัฐบาลไทย-ข่าวทำเนียบรัฐบาล-รัฐบาล ทุ่ม 1,500 ล้านบาท สำหรับจัดซื้อ ยา เวชภัณฑ์ทางการแพทย์ สู้โควิด-19 [กระทรวงสาธารณสุข]
วันศุกร์ที่ 27 มีนาคม 2563
รัฐบาล ทุ่ม 1,500 ล้านบาท สําหรับจัดซื้อ ยา เวชภัณฑ์ทางการแพทย์ สู้โควิด-19 [กระทรวงสาธารณสุข]
ปลัดกระทรวงสาธารณสุข ให้องค์การเภสัชกรรมจัดซื้อยา เวชภัณฑ์ทางการแพทย์ จากงบกลาง 1,500 ล้านบาทที่รัฐบาลจัดสรร ส่งให้โรงพยาบาลทุกสังกัดและเอกชน ในการดูแลรักษาผู้ป่วยโรคติดเชื้อไวรัสโคโรนา 2019
บ่ายวันนี้ (27 มีนาคม 2563) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า พลเอกประยุทธ์ จันทร์โอชา นายกรัฐมนตรีได้สนับสนุนงบประมาณ 1,500 ล้านบาท ให้กระทรวงสาธารณสุข จัดหายาที่จําเป็น เวชภัณฑ์ทางการแพทย์ เพื่อรักษาผู้ป่วยโรคติดเชื้อไวรัสโคโรนา 2019 (COVID-19) โดยให้องค์การเภสัชกรรมจัดซื้อแบบรัฐต่อรัฐ อาทิ ยาฟาวิราเวียร์ (Favilavir) ซึ่งเป็นยามาตรฐานที่ใช้ในการรักษาผู้ป่วยที่มีอาการปอดอักเสบรุนแรง จํานวน 340,000 เม็ด รักษาได้ประมาณ 6,000 คน หน้ากาก N95 จํานวน 2 ล้านชิ้น ชุดPPE. จํานวน 2 ล้านชุด รวมถึงยาที่แพทย์กําหนดไว้ในแนวทางให้การรักษา เช่น ยาไฮดรอกซีคลอโรควิน (hydroxychloroquine) ยาต้านไวรัสเอดส์ดารุนาเวียร์ (Darunavir) ยาอะซิโธรมัยซิน(Azithromycin)
นายแพทย์สุขุมกล่าวต่อว่า การกระจายยาและเวชภัณฑ์ จะบริหารจัดการจัดสรรผ่านศูนย์ปฏิบัติการกระจายเวชภัณฑ์ในภาวะโควิด-19 ที่มีองค์การเภสัชกรรม (อภ.) สํานักงานคณะกรรมการอาหารและยา และหน่วยงานที่เกี่ยวข้อง รับผิดชอบจัดส่งให้โรงพยาบาลภาครัฐทุกสังกัด ทั้งกระทรวงสาธารณสุข มหาวิทยาลัย สภากาชาดไทย กรุงเทพมหานคร ตํารวจ ทหาร และโรงพยาบาลเอกชนที่ให้การรักษาผู้ป่วยโควิด-19 โดยเบิกจ่ายจากศูนย์ปฏิบัติการกระจายเวชภัณฑ์ฯ ไม่เสียค่าใช้จ่ายใดๆ ขอให้โรงพยาบาลแจ้งความต้องการที่ศูนย์ปฏิบัติการกระจายเวชภัณฑ์ ฯ เพื่อให้บุคลากรในโรงพยาบาลทุกแห่งมีอุปกรณ์ในการป้องกันตนเอง และยารักษาผู้ป่วยอย่างเพียงพอ
สําหรับหน้ากากอนามัย (Surgical Mask) จากการประสานกระทรวงพาณิชย์ได้รับการจัดสรรให้ระบบสาธารณสุขเพิ่มเป็น 1.5 ล้านชิ้นต่อวัน จากเดิม 1 ล้านชิ้นต่อวัน เพื่อให้เพียงพอสําหรับแพทย์ พยาบาล และบุคลากรที่ต้องสัมผัสใกล้ชิดผู้ป่วย เช่น พนักงานเปล แม่บ้าน รวมทั้งอาสาสมัครสาธารณสุขที่ต้องออกติดตามดูแลผู้กักกันตนเองที่บ้าน
“กระทรวงสาธารณสุข ได้ร่วมกับหน่วยงานที่เกี่ยวข้อง ติดตามกลุ่มเสี่ยงจากต่างประเทศ จากกทม.กลับต่างจังหวัด และผู้สัมผัสจากสถานที่เสี่ยง เพื่อป้องกันการแพร่กระจายโรค สิ่งสําคัญที่สุดในวันนี้คือขอให้ประชาชนไม่เดินทางออกจากพื้นที่ เว้นระยะห่างทางสังคม (Social Distancing) งดกิจกรรมรวมกลุ่ม สังสรรค์ ร่วมสู้โควิด-19 ไปด้วยกัน” นายแพทย์สุขุมกล่าว
******************************** 27 มีนาคม 2563
รัฐบาลไทย-ข่าวทำเนียบรัฐบาล-เอกอัครราชทูตมาเลเซียประจำประเทศไทยเข้าเยี่ยมคารวะรองนายกรัฐมนตรีในโอกาสพ้นจากหน้าที่
วันศุกร์ที่ 30 มิถุนายน 2560
เอกอัครราชทูตมาเลเซียประจําประเทศไทยเข้าเยี่ยมคารวะรองนายกรัฐมนตรีในโอกาสพ้นจากหน้าที่
เอกอัครราชทูตมาเลเซียประจําประเทศไทยเข้าเยี่ยมคารวะรองนายกรัฐมนตรีในโอกาสพ้นจากหน้าที่
วันนี้ (30 มิ.ย. 60) เวลา 15.30 น. ดาโต๊ะ นาซีระห์ บินตี ฮุสซัยน์ (Dato’ Nazirah binti Hussain) เอกอัครราชทูตมาเลเซียประจําประเทศไทย เข้าเยี่ยมคารวะ พลเอก ธนะศักดิ์ ปฏิมาประกร รองนายกรัฐมนตรี เนื่องในโอกาสพ้นจากหน้าที่ ณ ห้องรับรอง 2 ตึกนารีสโมสร ทําเนียบรัฐบาล สรุปสาระสําคัญ ดังนี้
รองนายกรัฐมนตรีแสดงความขอบคุณเอกอัครราชทูตมาเลเซียฯ ที่ช่วยส่งเสริมความสัมพันธ์ระหว่างไทยกับมาเลเซียตลอดระยะเวลา 6 ปีที่ผ่านมา และขอให้มั่นใจว่ารัฐบาลไทยจะสนับสนุนการทํางานและให้ความร่วมมือแก่เอกอัครราชทูตมาเลเซียคนใหม่อย่างเต็มที่ และเอกอัครราชทูตมาเลเซียฯ แสดงความยินดีกับความสัมพันธ์อันใกล้ชิดระหว่างกัน ที่ไทยและมาเลเซียจะครบรอบ 60 ปีของการสถาปนาความสัมพันธ์ทางการทูตในเดือนสิงหาคมนี้ (พ.ศ. 2560) โดยทั้งสองฝ่ายพร้อมร่วมกันจัดกิจกรรมในวาระดังกล่าว
เอกอัครราชทูตมาเลเซียฯ กล่าวในนามของรัฐบาลและประชาชนชาวมาเลเซีย แสดงความอาลัยต่อการสวรรคตของพระบาทสมเด็จพระปรมินทรมหาภูมิพลอดุลยเดช บรมนาถบพิตร โดยสมเด็จพระราชาธิบดีมาเลเซียมีพระราชประสงค์ที่จะเสด็จพระราชดําเนินเยือนไทย เพื่อถวายราชสักการะพระบรมศพฯ ซึ่งฝ่ายไทยพร้อมที่จะรับการเสด็จเยือนไทยของสมเด็จพระราชาธิบดีมาเลเซียอย่างสมพระเกียรติ
รองนายกรัฐมนตรีกล่าวยืนยันความพร้อมในการสนับสนุนมาเลเซียในการเป็นเจ้าภาพจัดการแข่งขันกีฬาซีเกมส์ ครั้งที่ 29 ในเดือนสิงหาคม 2560 โดยมีกําหนดการจะเดินทางเยือนมาเลเซีย เพื่อเข้าร่วมในพิธีสําคัญของการแข่งขันดังกล่าว ซึ่งเอกอัครราชทูตมาเลเซียฯ ยินดีที่จะต้อนรับการเดินทางเยือนมาเลเซียของรองนายกรัฐมนตรี และขอเชิญชวนให้รองนายกรัฐมนตรีเดินทางไปรัฐซาราวัก ซึ่งเป็นแหล่งท่องเที่ยวสําคัญที่ตั้งอยู่บนเกาะบอร์เนียว ประเทศมาเลเซีย นอกจากนี้ เอกอัครราชทูตมาเลเซียฯ ยังกล่าวชื่นชมกระบวนการทํางานของไทยในการขับเคลื่อนประเทศ โดยเฉพาะการดําเนินโครงการหนึ่งตําบล หนึ่งผลิตภัณฑ์ (OTOP) ที่จะช่วยส่งเสริมการพัฒนาของชุมชนอย่างยั่งยืน
ในช่วงท้าย เอกอัครราชทูตมาเลเซียฯ ได้กล่าวสนับสนุนประเทศไทยในการเป็นประธานอาเซียนของไทย ในปี 2562 และแสดงความขอบคุณที่รัฐบาลไทยให้การสนับสนุนการปฏิบัติหน้าที่ของตนในไทยมาโดยตลอด พร้อมยืนยันว่ามาเลเซียจะให้ความร่วมมือและสนับสนุนรัฐบาลไทยทุกด้านในการยกระดับความร่วมมือระหว่างทั้งสองประเทศ
รัฐบาลไทย-ข่าวทำเนียบรัฐบาล-กองทัพเร่งปฏิรูป พลิกโฉม “กะทัดรัด” คล่องตัว ทันสมัย สามารถตอบสนองทุกมิติในภารกิจด้านความมั่นคง
วันจันทร์ที่ 29 พฤษภาคม 2560
กองทัพเร่งปฏิรูป พลิกโฉม “กะทัดรัด” คล่องตัว ทันสมัย สามารถตอบสนองทุกมิติในภารกิจด้านความมั่นคง
กองทัพเร่งปฏิรูป พลิกโฉม “กะทัดรัด” คล่องตัว ทันสมัย สามารถตอบสนองทุกมิติในภารกิจด้านความมั่นคง
กองทัพเร่งปฏิรูป พลิกโฉม “กะทัดรัด” คล่องตัว ทันสมัย สามารถตอบสนองทุกมิติในภารกิจด้านความมั่นคง
พล.ต.คงชีพ ตันตระวาณิชย์ โฆษกกระทรวงกลาโหม แถลงหลังการประชุมสภากลาโหม ครั้งที่ 5/2560 ณ ศาลาว่าการกลาโหม เมื่อ 29 พ.ค.60 กล่าวว่า ที่ประชุมได้ร่วมกันพิจารณาถึงแนวทางการปฏิรูปกองทัพในระบบโครงสร้างและอัตรากําลังให้เหมาะสม เพื่อพัฒนากองทัพให้มีความคล่องตัว ทันสมัย และสามารถปฏิบัติภารกิจได้หลากหลายมากยิ่งขึ้น
โดยการแก้ไขโครงสร้างการจัดและอัตราของส่วนราชการในกระทรวงกลาโหม เพื่อสนับสนุนการจัดตั้งสํานักงานประสานภารกิจด้านความมั่นคง กับ กอ.รมน. ซึ่งเป็นการบริหารจัดการภายในของ กห. ในด้านการปรับเกลี่ย ปรับโอนและยุบรวมอัตราตําแหน่ง ตามอนุมัติหลักการของนายกรัฐมนตรี โดยให้มีผลบังคับใช้อย่างเป็นรูปธรรม ตั้งแต่ 1 ต.ค.60 เป็นต้นไป ทั้งนี้ยังให้ดํารงการปรับลดอัตรากําลังพลตําแหน่งผู้ทรงคุณวุฒิพิเศษ ผู้ทรงคุณวุฒิ และนายทหารปฏิบัติการประจําหน่วยให้เหลือร้อยละ 50 ภายใน 30 ก.ย.2572
รวมถึงได้ร่วมกันพิจารณาการแก้ไข พ.ร.ฎ. แบ่งส่วนราชการและกําหนดหน้าที่ของส่วนราชการ สํานักงานรัฐมนตรีกระทรวงกลาโหม และ สํานักงานปลัดกระทรวงกลาโหม พ.ศ. 2552 เพื่อรองรับการปรับโครงสร้างใหม่ ให้มีความคล่องตัวและสอดรับกับภารกิจที่ปฏิบัติอยู่จริง โดยเพิ่มหน่วยงานและอํานาจหน้าที่ กองเลขานุการและศูนย์รับเรื่องราวร้องทุกข์กระทรวงกลาโหม ด้วยการปรับเกลี่ย ปรับเพิ่มและปรับลด เพื่อรองรับภารกิจการร้องเรียนร้องทุกข์จากประชาชนให้มีประสิทธิภาพมากขึ้น โดยไม่ทําให้งบประมาณและอัตรากําลังพลเพิ่มขึ้น
ทั้งนี้ กองทัพพร้อมเป็นผู้นําในการปฏิรูปหน่วยงานด้านความมั่นคงเพื่อเป็นหลักประกันให้กับประเทศไทย เพื่อเสริมสร้างศักยภาพในการป้องกันภัยคุกคามทุกรูปแบบที่เกิดขึ้นในสถานการณ์ปัจจุบันและในอนาคต รวมทั้งเป็นการยกระดับความมั่นใจให้กับประชาชน
รัฐบาลไทย-ข่าวทำเนียบรัฐบาล-ฐานะการคลังของรัฐบาลในช่วง 4 เดือนแรกของปีงบประมาณ 2563 (ตุลาคม 2562 - มกราคม 2563)
วันพุธที่ 26 กุมภาพันธ์ 2563
ฐานะการคลังของรัฐบาลในช่วง 4 เดือนแรกของปีงบประมาณ 2563 (ตุลาคม 2562 - มกราคม 2563)
ฐานะการคลังของรัฐบาลตามระบบกระแสเงินสดในช่วง 4 เดือนแรกของปีงบประมาณ 2563 (ตุลาคม 2562 - มกราคม 2563) รัฐบาลมีรายได้นําส่งคลังทั้งสิ้น จํานวน 843,654 ล้านบาท
ฐานะการคลังของรัฐบาลในช่วง 4 เดือนแรกของปีงบประมาณ 2563 (ตุลาคม 2562 - มกราคม 2563)
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง แถลงข่าวฐานะการคลังของรัฐบาลตามระบบกระแสเงินสดในช่วง 4 เดือนแรกของปีงบประมาณ 2563 (ตุลาคม 2562 - มกราคม 2563) รัฐบาลมีรายได้นําส่งคลังทั้งสิ้น จํานวน 843,654 ล้านบาท ในขณะที่มีการเบิกจ่ายเงินงบประมาณทั้งสิ้น จํานวน 1,027,094 ล้านบาท รัฐบาลได้กู้เงินเพื่อชดเชยการขาดดุล จํานวน 56,202 ล้านบาท ส่งผลให้เงินคงคลัง ณ สิ้นเดือนมกราคม 2563 มีจํานวนทั้งสิ้น 337,829 ล้านบาท
Government’s Fiscal Balance Report: The First 4 Months of Fiscal Year 2020 (October 2019 - January 2020)
Mr. Lavaron Sangsnit, Director–General of the Fiscal Policy Office and Spokesperson of the Ministry of Finance, stated that in the first 4 months of fiscal year 2020 (October 2019 – January 2020), the government has received 843,654 million baht of revenue on cash basis and disbursed 1,027,094 million baht of expenditure. To finance such deficit, the government has borrowed 56,202 million baht. Therefore, the treasury reserve at the end of January 2020 was at 337,829 million baht.
รัฐบาลไทย-ข่าวทำเนียบรัฐบาล-กระทรวงยุติธรรม พิจารณาร่างมาตรฐานแห่งชาติว่าด้วยการปฏิบัติงานคุมประพฤติ
วันพฤหัสบดีที่ 6 กันยายน 2561
กระทรวงยุติธรรม พิจารณาร่างมาตรฐานแห่งชาติว่าด้วยการปฏิบัติงานคุมประพฤติ
กระทรวงยุติธรรม พิจารณาร่างมาตรฐานแห่งชาติว่าด้วยการปฏิบัติงานคุมประพฤติ
ในวันพุธที่ ๕ กันยายน ๒๕๖๑ เวลา ๑๕.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอกประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานการประชุมคณะกรรมการคุมประพฤติ ครั้งที่ ๒/๒๕๖๑
โดยมีนายประสาร มหาลี้ตระกูล อธิบดีกรมคุมประพฤติ พร้อมด้วยผู้บริหารกระทรวงยุติธรรม
ผู้ทรงคุณวุฒิจากหน่วยงานต่างๆ และผู้บริหารกรมคุมประพฤติ เข้าร่วมประชุม ฯ
เพื่อพิจารณาร่างมาตรฐานแห่งชาติว่าด้วยการปฏิบัติงานคุมประพฤติ
และร่างคําสั่งแต่งตั้งคณะอนุกรรมการจํานวน ๓ คณะ
พร้อมทั้ง สรุปผลการดําเนินงานด้านคดีในงานคุมประพฤติ ผลการดําเนินงานตามกรอบนโยบายและทิศทางการบริหารงานคุมประพฤติ อาทิ การเชื่อมโยงข้อมูลผู้กระทําผิดร่วมกันในกระบวนการยุติธรรม
การนําเทคโนโลยีมาสนับสนุนการแก้ไขฟื้นฟูผู้กระทําผิด การพัฒนาระบบงานคุมประพฤติเพื่อให้บริการแบบดิจิทัล การส่งเสริมภาคประชาชน ประชาสังคมและเอกชนทุกระดับมีส่วนร่วมในการแก้ไขฟื้นฟูผู้กระทําผิด
รวมทั้งการพัฒนาระบบติดตาม ดูแล ช่วยเหลือผู้กระทําผิดที่อยู่ในระบบงานคุมประพฤติ
และผู้กระทําผิดภายหลังปล่อย (After Care)
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า การสร้างงานสร้างอาชีพให้แก่ผู้กระทําผิด
ในกลุ่มภารกิจพัฒนาพฤตินิสัยนั้น นอกจากการพัฒนาทักษะฝีมือในด้านการประกอบอาหาร การตัดเย็บเสื้อผ้า
หรืองานอื่น ๆ ที่มีการดําเนินการฝึกพัฒนาฝีมืออยู่แล้วนั้น ควรเพิ่มทักษะความรู้และพัฒนาทักษะอาชีพ
ด้านเทคโนโลยีเพิ่มขึ้น เพื่อให้ตอบสนองต่อความต้องการของตลาดแรงงาน และความก้าวหน้าของโลก
พร้อมทั้ง สร้างความภาคภูมิใจให้แก่ผู้ที่เคยก้าวพลาด และสร้างความมั่นใจให้กับสถานประกอบการ
เพื่อเป็นการเปิดโอกาสให้แก่ผู้ที่เคยก้าวพลาดได้กลับตัวเป็นคนดีของสังคมต่อไป
รัฐบาลไทย-ข่าวทำเนียบรัฐบาล-รมช.ธรรมนัส เร่งติดตามความก้าวหน้าพื้นที่ คทช.กระบี่ พร้อมเป็นประธานพิธีมอบ ส.ป.ก. 4-01
วันอังคารที่ 15 ตุลาคม 2562
รมช.ธรรมนัส เร่งติดตามความก้าวหน้าพื้นที่ คทช.กระบี่ พร้อมเป็นประธานพิธีมอบ ส.ป.ก. 4-01
รมช.ธรรมนัส เร่งติดตามความก้าวหน้าพื้นที่ คทช.กระบี่ พร้อมเป็นประธานพิธีมอบ ส.ป.ก. 4-01 หนุนเกษตรกรมีที่ทํากิน สร้างรายได้ สร้างอาชีพแก่ชุมชน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีมอบหนังสืออนุญาตการเข้าทําประโยชน์ในเขตปฏิรูปที่ดิน (ส.ป.ก. 4-01) จํานวน 335 ราย ณ โรงเรียนพนมเบญจา ตําบลเขาพนม อําเภอเขาพนม จังหวัดกระบี่ และลงพื้นที่ติดตามความก้าวหน้าการดําเนินโครงการจัดที่ดินทํากินให้ชุมชนตามนโยบายรัฐบาล (คทช.) จังหวัดกระบี่ ว่า พื้นที่ของบริษัท สหอุตสาหกรรมน้ํามันปาล์ม จํากัด (มหาชน) ที่ได้บุกรุกครอบครองและทําประโยชน์ด้วยการปลูกปาล์มน้ํามัน เนื้อที่รวมประมาณ 11,907 ไร่ แบ่งเป็น 2 แปลง ซึ่งในวันนี้ได้เข้ามาติดตามความก้าวหน้าในแปลงที่ 2 มีเนื้อที่ประมาณ 7,186 ไร่ กระทรวงเกษตรและสหกรณ์ โดย ส.ป.ก. ได้ดําเนินการประกาศเป็นพื้นที่เป้าหมายในการยึดพื้นที่คืนตามคําสั่งหัวหน้า คสช. ที่ 36/2559 แปลง No.601 เนื้อที่ประมาณ 973 ไร่ และจะเร่งรัดดําเนินการตรวจสอบพื้นที่ส่วนที่เหลือเพื่อประกาศเป็นเป้าหมายยึดคืนต่อไป
"กระทรวงเกษตรฯ โดย ส.ป.ก. ต้องเร่งคัดเลือกเกษตรกร และพัฒนาโครงสร้างพื้นฐานของพื้นที่ดําเนินการให้มีความพร้อม เพื่อให้สถาบันเกษตรกร ได้เข้ามาใช้ประโยชน์ในที่ดิน และเกษตรกรที่เป็นสมาชิกสหกรณ์สามารถดํารงชีวิต และประกอบอาชีพเกษตรกรรมในพื้นที่ได้จริง ทั้งนี้ ควรสนับสนุนการพัฒนาอย่างครบวงจรให้ตรงตามความต้องการของเกษตรกร ส่งเสริมให้ทุกหน่วยงานบูรณาการจนเกิดเป็นรูปธรรมในพื้นที่ ทั้งด้านการผลิต การแปรรูปผลิตภัณฑ์ จนถึงการพัฒนาด้านการตลาด โดยเปิดโอกาสให้ทุกภาคส่วนเข้ามามีส่วนร่วมในการพัฒนา เน้นเกษตรกรเป็นศูนย์กลางในการรับประโยชน์ ตลอดจนสนับสนุนกระบวนการพัฒนาที่อยู่อาศัยแก่กลุ่มเกษตรกร ร่วมกับสถาบันพัฒนาองค์กรชุมชน (องค์การมหาชน) และขับเคลื่อนการจัดทําแผนการผลิตภายใต้แนวทางการตลาดนําการผลิตและโครงการเกษตรแปลงใหญ่อีกด้วย" รมช.ธรรมนัส กล่าว
สําหรับแปลงที่ 1 ของบริษัท สหอุตสาหกรรมน้ํามันปาล์ม จํากัด (มหาชน) นั้น ส.ป.ก. ได้ดําเนินการนําพื้นที่เสนอเข้าคณะกรรมการปฏิรูปที่ดินจังหวัดกระบี่ (คปจ.กระบี่) พิจารณาพิจารณาแต่งตั้งคณะทํางานเพื่อดําเนินการจัดที่ดิน โดยให้มีอัยการจังหวัด หรือยุติธรรมจังหวัดเข้าร่วมเป็นคณะทํางานด้วย เพื่อความเป็นธรรมต่อทุกฝ่าย ขณะนี้กําลังอยู่ในกระบวนการสอบสวนสิทธิ์เพื่อตรวจสอบคุณสมบัติเกษตรกรตามกฎหมายปฏิรูปที่ดิน
ในโอกาสนี้ รมช.ธรรมนัส ได้เป็นประธานในการมอบเอกสารสิทธิ์ ส.ป.ก. 4-01 ให้เกษตรกรในพื้นที่จังหวัดกระบี่ จํานวน 335 ราย ณโรงเรียนพนมเบญจา อําเภอเขาพนม จังหวัดกระบี่ด้วย.